DTAC คาดรายได้ปีนี้ยังโต-ฟุ้งครองตำแหน่งเบอร์ 2 เหนียวแน่นใน 3 ปี
DTAC คาดรายได้ปีนี้โตราว 3% จากปีก่อน 8.8 หมื่นลบ. ยังครองตำแหน่งเบอร์ 2 กลุ่มโทรศัพท์มือถือในช่วง 3 ปีนี้ หลัง Q1/59 มีส่วนแบ่งตลาดอยู่ที่ 28% 
24 พ.ค. 2559

นายลาร์ส นอร์ลิ่ง ประธานเจ้าหน้าที่บริหาร บริษัทโทเทิ่ล แอ็คเซ็ส คอมมูนิเคชั่นจำกัด (มหาชน) หรือ DTAC เปิดเผยว่า สิ้นไตรมาส 1 /59 บริษัทมีส่วนแบ่งตลาดอยู่ที่ 28% โดยจะสามารถรักษาส่วนแบ่งตลาดอันดับสองในช่วง 3 ปีนี้
ขณะที่รายได้ปีนี้คาดว่าจะทรงตัวหรืออาจเติบโตเล็กน้อย จากปีก่อนที่มีรายได้ 8.8 หมื่นล้านบาท เทียบกับอุตสาหกรรมโทรคมนาคมภาพรวมคาดเติบโตราว 3% และความสามารถการทำกำไรของกลุ่มโทรคมนาคมลดลงจากการแข่งขันรุนแรง ที่ปีนี้เห็นได้จากการแจกมือถือฟรีทุกค่าย ซึ่งบริษัทก็ได้ออกแคมเปญแจกมือถือ 3G เปลี่ยนจาก 2G และยังมีค่าใช้จ่ายจากสัญญาสัมปทาน
ทั้งนี้ สิ้นเดือน มี.ค.59 มีจำนวนลูกค้า 25.5 ล้านเลขหมาย แบ่งเป็นลูกค้า 4G จำนวน  3.1 ล้านเลขหมาย ลูกค้า 3G จำนวน 20 ล้านเลขหมาย และลูกค้า 2G จำนวน 2.4 ล้านเลขหมาย